Llíria trasllada este estiu l'agenda cultural a les urbanitzacions
22 de juliol de 2025

La Regidoria de Cultura de Llíria oferirà, este estiu, 'Cine a la fresca' en els punts socials de diverses urbanitzacions del municipi. Totes les sessions es realitzaran a les 22.00 hores. El programa començarà este dijous, 24 de juliol, a Jardí de Lauro, amb la projecció de la pel·lícula "Jumanji".

A més, es podran vore “Barbie”, el 31 de juliol en El Secanet; “Kung Fu Panda 4”, el 5 d'agost a Vall de Llíria; “Campoeonex”, el 7 d'agost en La Buitrera; “Hasta que la boda nos separe”, el 14 d'agost en El Regalón; i “Megalodón 2”, el 21 d'agost en Llano de Bonaire.

La regidora de Cultura, Mª José Llopis, ha destacat que amb esta iniciativa “volem portar l'agenda cultural del municipi a les urbanitzacions, aprofitant que hi ha més residents en el període estival, i oferir unes sessions de cinema per a tots els públics, tant per al veïnat com per a la resta de persones que vulguen acostar-se a estes zones residencials i gaudir en família d'esta oferta d'oci durant les nits d'estiu”.